**Hory Farkas**

*(Kótaj, 1813. október 30-Gyerőmonostor, 1872. október 25.)*

Apját gyermekkorában elvesztette, anyja nyolc gyermekével Erdélybe költözött. Középiskolai tanulmányait Zilahon és Kolozsvárott. végezte. Ugyanott szerzett teológiai képesítést is. 1839-ben Kolozsvárott lett segédlelkész, 1840-ben Magyar-gyerőmonostoron pap. Nagy szerepet játszott az elrománosodott hívek visszamagyarosításában.

Fő szenvedélyének az írást tartotta. Verseit gyakran közölték a korabeli vidéki és fővárosi lapok (Remény, Athenaeum, Vasárnapi Újság, Erdélyi Múzeum, Divatcsarnok, Hölgyfutár stb.).

Ónálló művei:

Költeményei, Kolozsvár, 1858; Házi barát címmel színdarabot is írt.

Irodalom:

Vasárnapi Újság, 1872. 44. sz. (Nekrológ.)

/Katona Béla: Szabolcs-Szatmár-Bereg irodalmi topográfiája, II. Ajaktól Zsurkig Nyíregyháza : Jósa Múz. 1996./